”ጅብ የነከሰ ኣህያ ዱላ ኣያላቅቀውም።እናም ማጅራታችን ተነክሶ የተቀመረው የዘር ስሜት ተግባራዊ መሆን ጀመረ። ሰባ ሚሊዮን በላይ የነበረው የኢትዮጵያ ህዝብ በሰባ ኣክፍሎ መቀመጫውን ምንሊክ ቤተመንግስት ላይ ያደላደለው ወያኔ፣ በእርግጥም የፖለቲካ ስሌቱ ውጤታማ ስላደረገው እነሆ 23 ዓመታትን እንዳሻው እያረጠብን ኣለ። የሚገርመው ነገር ወያኔ የፈጠረልንን የዘር ሒሳብ መልመጃ ኣድርገን የምንመራበት የዋሆች መኖራችን ነው። በተለይም በሰለጠነው ዓለም የሚኖሩና የተቃዋሚ ድርጅት ኣመራር ከሆኑ ግለሰቦች ይህንን ስንሰማ ምን ይህል ለወያኔ የስነልቦና ጥቃት እንደተሸነፍን እራሳችንን መገምገም ተገቢ ይመስለኛል። ከጦርነት ሁሉ ትልቁ ጦርነት ደግሞ ይሄው ነው። ምሁር ነን የሚሉና ዲግሪ የሚቆጥሩልን፣ በተለይም በነጻው የባዕድ ምድር ላይ እየኖሩ በጠባብ የዘር ስሜት ማጥ ውስጥ ገብተው ሲወራጩ ማየት የተለመደ ነው። የሚቆጥሩልንን ዲግሪ ‘ድግር’ አንኳን ብንለው ምግባራቸው የበሬን ያህል ውሃ ኣያነሳም።
